rejauldu/bengali-wikipedia huggingface dataset:
thumb|ট্রসিঙেন'এ কোম্পানির সদর দফতর thumb|হোনার-মুন্ডহারমোনিকা "ক্রোমাটিকা" হোনার মুজিকিনস্ট্রুমেনটে গেএমবেহা উন্ড কো কেজি হল একটি জার্মান কোম্পানি যা বিভিন্ন ধরনের বাদ্যযন্ত্র তৈরী করে থাকে। দক্ষিণ জার্মানির ট্রসিঙেন'এ এই কোম্পানিটির সদর দফতর অবস্থিত। মাটিয়াস হোনার (১৮৩৩-১৯০২) ১৮৫৭ সালে কোম্পানিটির প্রতিষ্ঠা করেন। কোম্পানিটি সারা বিশ্বে হারমোনিকা ও একর্ডিয়ন নির্মাতা হিসেবে বিখ্যাত। কোম্পানিটি গত দেড়শ বছর ধরে বিভিন্ন ধরনের হারমোনিকা উদ্ভবন ও নির্মাণ করে আসছে যা পেশাদার বাজিয়েদের কাছে অত্যন্ত জনপ্রিয়। বছরে প্রায় দশ লক্ষ হারমোনিকা তৈরীর পাশাপাশি কোম্পানিটি একর্ডিয়ন, ক্যাজু, বাঁশি, মেলোডিকা, ব্যাঞ্জো, গিটার, বেস গিটার এবং উঁকুলেলেও প্রস্তুত করে থাকে। এর মধ্যে মেলোডিকা বাদ্যযন্ত্রটি ১৯৫৭ সালে হোনার কোম্পানিরই উদ্ভাবন। ১৯৬৮-১৯৭৬ সালের মধ্যে এরা কম্পিউটারও তৈরি করে।Computer vom „Bläslemacher"  »Die Zeit« ১১ আগস্ট, ১৯৭২. সংগৃহীত ১৬ জানুয়ারি, ২০১৫।  ইতিহাস  মাটিয়াস হোনার প্রারম্ভিক জীবনে একজন ঘড়ি মেরামতকারী (উয়রমাখার) হলেও ১৮৫৭ সালে তার স্ত্রী ও একজন কর্মচারীর সহায়তায় নিজহাতে হারমোনিকা প্রস্তুত করা শুরু করেন। প্রথম বছর তিনি মাত্র ৬৫০ টি হারমোনিকা তৈরী করেন।How To Play The Hohner 10 Hole Diatonic Harmonica by David Harp খুব শীঘ্রই তার হারমোনিকা জনপ্রিয় হয়ে ওঠে এবং তার জীবদ্দশাতেই তিনি পৃথিবীর সবচেয়ে বড় হারমোনিকা তৈরির কারখানা স্থাপন করেন। আমেরিকার গৃহযুদ্ধের সময় মাটিয়াস হোনার আমেরিকায় তার পরিবারের সদস্যদের মাধ্যমে যুদ্ধরত সৈনিকদের কাছে হারমোনিকা সরবরাহ করেন।The House of Blues Radio Hour episode Harmonica Documentary  শুরুর দিকে শুধুমাত্র ডায়াটোনিক হারমোনিকা তৈরী করলেও ১৯২০ সালের দিকে কোম্পানিটি ক্রোমাটিক হারমোনিকা প্রস্তুত করা শুরু করে যা যেকোনো সুরেই বাজানো যায়। অবশ্য তৎকালীন বিখ্যাত হারমোনিকা বাদক বোরহ মিনোভিচ দাবী করেন যে তিনিই হোনারের কাছে ক্রোমাটিক হারমোনিকার নকশা বিক্রি করেছিলেন।Playing the Harmonica by Dave Oliver  তথ্যসূত্র  বহিঃসংযোগ Hohner USA Hohner   বিষয়শ্রেণী:বাদ্যযন্ত্র নির্মাতা প্রতিষ্ঠান বিষয়শ্রেণী:১৮৫৭-এ প্রতিষ্ঠিত
এটি উইকিপিডিয়ার প্রধান পাতার আপনি জানেন কি বিভাগে প্রদর্শিত ভুক্তিসমূহের একটি সংগ্রহশালা। তারিখ অনুসারে ভুক্তিগুলো নির্দিষ্ট মাসের পাতায় যুক্ত করুন।  ২০২৫ জানুয়ারি  ফেব্রুয়ারি  মার্চ  নাই  নাই  নাই  নাই  আগস্ট  সেপ্টেম্বর  অক্টোবর নভেম্বর  ডিসেম্বর২০২৪ জানুয়ারি  ফেব্রুয়ারি  মার্চ  এপ্রিল  নাই  নাই  জুলাই  আগস্ট  সেপ্টেম্বর  অক্টোবর নভেম্বর  ডিসেম্বর২০২৩ জানুয়ারি  ফেব্রুয়ারি  মার্চ  এপ্রিল  মে  জুন  জুলাই  আগস্ট  সেপ্টেম্বর  অক্টোবর নভেম্বর  ডিসেম্বর২০২২ জানুয়ারি  ফেব্রুয়ারি  মার্চ  এপ্রিল  মে  জুন  জুলাই  আগস্ট  সেপ্টেম্বর  অক্টোবর নভেম্বর  ডিসেম্বর২০২১ জানুয়ারি  ফেব্রুয়ারি  নাই  নাই  মে  জুন  জুলাই  আগস্ট  সেপ্টেম্বর  অক্টোবর নভেম্বর  ডিসেম্বর২০২০ নাই  নাই  নাই  নাই  নাই  নাই  নাই  নাই  সেপ্টেম্বর  নাই নাই  ডিসেম্বর২০১৯ জানুয়ারি  নাই  নাই  এপ্রিল  নাই  নাই  নাই  নাই  নাই  অক্টোবর নভেম্বর  ডিসেম্বর২০১৮ জানুয়ারি  নাই নাই নাই নাই নাই নাই নাই নাই নাই নাই নাই ২০০৭-২০১৭ (অপরিবর্তিত ৬৫টি বাক্স): সংগ্রহশালা ১ || সংগ্রহশালা ২ || সংগ্রহশালা ৩ || সংগ্রহশালা ৪বিষয়শ্রেণী:উইকিপিডিয়া আপনি জানেন কি টেমপ্লেট
জেসিকা রিজওয়ে (২৩ জানুয়ারি ২০০২ - ৫ অক্টোবর ২০১২) ছিলেন একজন মার্কিন মেয়ে। তাকে ২০১২ সালের ১৫ অক্টোবরে যুক্তরাষ্ট্রের কলোরাডো অঙ্গরাজ্যের ওয়েস্টমিনস্টার থেকে অস্টিন সিগ (জন্ম ১৭ জানুয়ারি ১৯৯৫) নামক এক ব্যক্তি অপহরণ করে পরবর্তীকালে হত্যা করে।  অপহরণের পাঁচ দিন পরে আরভাদার একটি পার্কের নিকটের ফুটপাথে তার ছিন্নভিন্ন দেহ পাওয়া যায়। পরবর্তীকালে বিচারের পর ২০১৩ সালের নভেম্বরে জেসিকা রিজওয়েকে হত্যার দায়ে অস্টিন সিগকে যাবজ্জীবন কারাদণ্ড দেওয়া হয়   অন্তর্ধান  ২০১২ সালের ৫ অক্টোবরে জেসিকা রিজওয়ে স্বাভাবিক ভাবে বিদ্যালয়ে গিয়েছিল। কিন্তু সন্ধ্যা ঘনিয়ে এলেও সে বাড়ি ফিরছিল না। এর পর রিজওয়ের নিখোঁজ হওয়ার খবর পাওয়া যায় এবং এলাকায় একটি অ্যাম্বার অ্যালার্ট জারি করা হয়। দুই দিন পরে, তার স্কুলের ব্যাকপ্যাক ও তার চশমা সহ, একটি ফুটপাথে পাওয়া যায়। ১০ ই অক্টোবর, আরভাদার একটি পার্কে তার ছিন্নভিন্ন দেহাবশেষ পাওয়া যায়।   অপরাধের স্বীকারোক্তি  পরে ২০১২ সালের অক্টোবরে পুলিশের কাছে অস্টিন সিগ নামে ১৭ বছর বয়সী এক যুবক রিজওয়েকে হত্যার কথা স্বীকার করে। সে পুলিশকে বলেছিলেন যে সে তার জিপ যেখানে পার্ক করেছিলেন তার দিকে যাওয়ার সময় সে তাকে অপহরণ করেছিলেন, এবং তারপরে সে তার কব্জি এবং গোড়ালি জিপ টাই দিয়ে বেঁধে তার বাড়িতে নিয়ে যান। সেখানে, সে তাকে তার পোশাক থেকে এবং একজোড়া শর্টস এবং একটি টি-শার্টে পরিবর্তন করতে বাধ্য করেছিলেন তার আগে সে তাকে শ্বাসরোধ করে হত্যা করে। অস্টিন সিগ জেসিকার মৃতদেহ কেটে ছিন্নভিন্ন করে এবং তার হাত-পা এবং মাথা একটি হামাগুড়ি দেওয়ার জায়গায় লুকিয়ে রেখেছিল। পরে আরভাদার একটি পার্কে তার মৃত দেহ ফেলে দিয়ে আসে।   বিচার  ২০০৫ সালে সুপ্রিম কোর্টের একটি সিদ্ধান্তের অধীনে সিগ মৃত্যুদণ্ডের যোগ্য ছিলেন না কারণ অপরাধের সময় তার বয়স ১৮ বছরের চেয়ে এক বছর কম ছিল। তবে এই মামলায় আদালতে তাকে প্রাপ্তবয়স্ক হিসাবে বিচার করা হয়েছিল। ২০১৩ সালের ১৯ নভেম্বর তারিখে সিগকে যাবজ্জীবন কারাদণ্ড দেওয়া হয় এবং ২০১৪ সালের জুন মাসে তার এবং রিজওয়ের পরিবারের গোপনীয়তা এবং নিরাপত্তা রক্ষার জন্য তাকে রাজ্যের বাইরে একটি অজ্ঞাত কারাগারে স্থানান্তরিত করা হয়।   আরও দেখুন    অপহরণের তালিকা  সমাধান করা নিখোঁজ ব্যক্তিদের তালিকা   তথ্যসূত্র   বিষয়শ্রেণী:নারীর প্রতি সহিংসতার ঘটনা বিষয়শ্রেণী:২০১২-এ মার্কিন যুক্তরাষ্ট্রে হত্যাকাণ্ড বিষয়শ্রেণী:পূর্বে নিখোঁজ ব্যক্তি বিষয়শ্রেণী:মার্কিন যুক্তরাষ্ট্রে অপহরণ বিষয়শ্রেণী:মার্কিন যুক্তরাষ্ট্রে নারীর প্রতি সহিংসতা বিষয়শ্রেণী:বালিকাদের প্রতি সহিংসতার ঘটনা বিষয়শ্রেণী:নাবালক কর্তৃক হত্যাকাণ্ড
গুয়াদলুপ জাতীয় ফুটবল দল () হচ্ছে আন্তর্জাতিক ফুটবলে গুয়াদলুপের প্রতিনিধিত্বকারী পুরুষদের জাতীয় দল, যার সকল কার্যক্রম গুয়াদলুপের ফুটবলের সর্বোচ্চ নিয়ন্ত্রক সংস্থা গুয়াদলুপীয় ফুটবল লীগ দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, অন্যদিকে ২০১৩ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৩৪ সালে, গুয়াদলুপ প্রথমবারের মতো আন্তর্জাতিক খেলায় অংশগ্রহণ করেছে; মার্তিনিকে অনুষ্ঠিত উক্ত ম্যাচে গুয়াদলুপ মার্তিনিকের কাছে ৬–০ গোলের ব্যবধানে পরাজিত হয়েছে।  ৭,৫০০ ধারণক্ষমতাবিশিষ্ট রেনে সের্জ নাবায়োথ স্টেডিয়ামে লে গুয়াদা বয়েজ নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় গুয়াদলুপের রাজধানী পয়েঁত-আ-পিত্রে অবস্থিত। বর্তমানে এই দলের ম্যানেজারের দায়িত্ব পালন করছেন জোকেলিন অঁগ্লোমা এবং অধিনায়কের দায়িত্ব পালন করছেন মধ্যমাঠের খেলোয়াড় স্তেফান অভ্রে।  ফিফার সদস্যপদ না থাকার ফলে গুয়াদলুপ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপে গুয়াদলুপ এপর্যন্ত ৩ বার অংশগ্রহণ করেছে, যার মধ্যে সেরা সাফল্য হচ্ছে ২০০৭ কনকাকাফ গোল্ড কাপের চতুর্থ স্থান অর্জন করা, যেখানে তারা হন্ডুরাসের কাছে ২–১ গোলের ব্যবধানে পরাজিত হয়েছে।  জঁ-লুক লাম্বুর্দ, আল্যাঁ ভের্তোত, লেহরি হানানি, দোমিনিক মোকা এবং লুদোভিক গোতিনের মতো খেলোয়াড়গণ গুয়াদলুপের জার্সি গায়ে মাঠ কাঁপিয়েছেন।  র‌্যাঙ্কিং ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে গুয়াদলুপের কোন স্থান নেই। অন্যদিকে, বিশ্ব ফুটবল এলো রেটিংয়ে গুয়াদলুপের সর্বোচ্চ অবস্থান হচ্ছে ৮১তম (যা তারা ২০১১ সালে অর্জন করেছিল) এবং সর্বনিম্ন অবস্থান হচ্ছে ১৬৬। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:  বিশ্ব ফুটবল এলো রেটিং  তথ্যসূত্র  বহিঃসংযোগ     কনকাকাফ-এ গুয়াদলুপ জাতীয় ফুটবল দল    বিষয়শ্রেণী:গুয়াদলুপ জাতীয় ফুটবল দল বিষয়শ্রেণী:উত্তর আমেরিকার জাতীয় ফুটবল দল বিষয়শ্রেণী:ক্যারিবীয় জাতীয় ফুটবল দল
thumb|জেমস টিসোট কর্তৃক অঙ্কিত সাম, হাম ও ইয়াফেস, ১৯০৪ সাল  হাম (; গ্রীক Χαμ, Kham; আরবি: , Ḥām) ছিলেন ইহুদি ধর্ম , খ্রিষ্ট ও ইসলাম অনুযায়ী নূহ (আ) এর পুত্র। তিনি মহাপ্লাবন থেকে বেঁচে যাওয়া অন্যতম ব্যক্তি। বাইবেল এ নিশ্চিত করে বলতে পারে না যে মহা প্লাবন এর পর  সেম(Shem) এবং হাম(Ham) পৃথিবীর কোন প্রান্ত এ গিয়েছেলেন কিন্তু, কিছু ইতিহাস বেত্তাদের মতে সেম (Shem) এবং হাম (Ham) এর বংশধরেরা আফ্রিকা এবং মধ্যপ্রাচ্যে ছড়িয়ে পরেছিল । Land of Two Rivers, Nitish Sengupta প্রথম শতাব্দীর রোমানো-ইহুদী ইতিহাসবিদ ফ্ল্যাভিয়াস জোসেফাস জোর দিয়েছিলেন যে হামের বংশধরেরা এশিয়ার কিছু এলাকায় জনবহুল ছিল।   ইসলামিক ইতিহাস   আল বিদায়া ওয়ান নিহায়া অনুসারে ইমাম আহমদ (র) বর্ণনা করেন যে, সামুরা (রা) বলেন, রাসূলুল্লাহ (সা) বলেছেন: হাম আবিসিনিয়ার আদি  পুরুষ এবং হামের পুত্ররা হলো কিব্ত, সুদান ও বারবার    কবরস্থল  ১৮৯১ সালে হাফিজ শামসুদ্দীন দাবি করেন যে তিনি স্বপ্ন দেখেন যে পাকিস্তানের ঘারিবওয়ালে হামের  সমাধিস্থল আছে। সমাধিটি ৭৮-ফুট দীর্ঘ (২৪ মিটার)  আরও দেখুন মহাপ্লাবন  তথ্যসূত্র  বিষয়শ্রেণী:নূহ বিষয়শ্রেণী:নূহের নৌকা বিষয়শ্রেণী:হাম (নূহের পুত্র) বিষয়শ্রেণী:তাওরাতের ব্যক্তিত্ব বিষয়শ্রেণী:আদিপুস্তকের ব্যক্তিত্ব বিষয়শ্রেণী:নবি
আড়ংঘাটা ইউনিয়ন বাংলাদেশের খুলনা জেলার দিঘলিয়া উপজেলার অন্তর্গত একটি ইউনিয়ন।  অবস্থান ও আয়তন  ইউনিয়নের আয়তন ২.৬ বর্গমাইল। ২০০১ সালের আদমশুমারী অনুযায়ী এখানকার লোকসংখ্যা ১২১২৬ এবং মোট শিক্ষির হার ৯৮%। গ্রামের সংখ্যা ৩ টি। গ্রাম গুলো হচ্ছে আড়ংঘাটা, সরদারডাংগা, গাইকুড়। মোট মৌজার সংখ্যা- ৩টি। আড়ংঘাটা বাজার এই ইউনিয়নের একমাত্র বাজার। বর্তমান চেয়ারম্যান জনাব মো: মফিজুর রহমান জিবলু।   শিক্ষাপ্রতিষ্ঠান   উচ্চমাধ্যমিক বিদ্যালয়  আড়ংঘাটা মাধ্যমিক বিদ্যালয়   মাদ্রাসা  আড়ংঘাটা লিল্লাহ বোর্ডিং  আড়ংঘাটা মদিনাতুল মাদ্রাসা   তথ্যসূত্র   বিষয়শ্রেণী:দিঘলিয়া উপজেলার ইউনিয়ন
স্মোন-লাম-লেগ্স-পা'ই-ব্লো-গ্রোস () (১৪১৪-১৪৯১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের অষ্টম দ্গা'-ল্দান-খ্রি-পা বা প্রধান ছিলেন।   প্রথম জীবন  স্মোন-লাম-লেগ্স-পা'ই-ব্লো-গ্রোস ১৪১৪ খ্রিষ্টাব্দে তিব্বতের গ্ত্সাং অঞ্চলের য়াস-রু () নামক স্থানে জন্মগ্রহণ করেন। কম বয়সে তিনি ব্ক্রা-শিস-ল্হুন-পো বৌদ্ধবিহারে দ্গে-'দুন-গ্রুবের নিকট শিক্ষা শুরু করেন। তিনি শেস-রাব-সেং-গে () নামক বৌদ্ধভিক্ষুর নিকট হতে গুহ্যসমাজতন্ত্র সম্বন্ধে শিক্ষালাভ করেন। এরপর তিনি দ্রেপুং বৌদ্ধবিহারে ছোস-র্জে-য়োন-তান-র্গ্যা-ম্ত্শো () নামক বৌদ্ধভিক্ষুর নিকট শিক্ষালাভ করেন।   পরবর্তী জীবন  স্মোন-লাম-লেগ্স-পা'ই-ব্লো-গ্রোস ব্ক্রা-শিস-ল্হুন-পো, গ্সের-খাং (), সেরা এবং থাং-স্ক্যা বৌদ্ধবিহারে ধর্মশিক্ষা দেন। তাকে দ্গা'-ল্দান বৌদ্ধবিহারের ধর্ম মহাবিদ্যালয়ে ও ১৪৮১ খ্রিষ্টাব্দে দ্রেপুং বৌদ্ধবিহারের সংঘ বিশ্ববিদ্যালয়ের প্রধানের পদে নির্বাচিত করা হয়। ১৪৮০ খ্রিষ্টাব্দে তিনি দ্গা'-ল্দান বৌদ্ধবিহারের অষ্টম দ্গা'-ল্দান-খ্রি-পা নির্বাচিত হন। তিনি প্রমাণের ওপর র্নাম-'গ্রেল-গ্যি () নামক টীকাভাষ্য রচনা করেন।   তথ্যসূত্র   বিষয়শ্রেণী:১৪১৪-এ জন্ম বিষয়শ্রেণী:১৪৯১-এ মৃত্যু বিষয়শ্রেণী:গানদেন ত্রিপা বিষয়শ্রেণী:১৪০২-এ জন্ম বিষয়শ্রেণী:১৪৭৬-এ মৃত্যু
ম্যাক্সিমিলিয়েন দ্য রোবসপিয়ের () (৬ মে ১৭৫৮ – ২৮ জুলাই ১৭৯৪) ছিলেন ফরাসি বিপ্লবের নেতা, জঁ-জাক রুসোর অনুরাগী, জ্যাকোবিন টেররের নেতা। তিনি শত্রু ছিলেন পোপ আর ক্যাথলিক চার্চের, কিন্তু 'অভিজাতদের নাস্তিকতা' তার চোখে সন্দেহজনক ছিল, তাই তিনি বিশ্বাস করতেন ধর্মমুক্ত র‍্যাডিকাল মানবতাবাদী একেশ্বরবাদে যেই জাত-বর্ণ-গোত্র-লিঙ্গ নির্বিশেষে সব মানুষ ঈশ্বরের সৃষ্টি হিসেবে সমান।  কর্মজীবন ১৭৮৯ সালের ১৮ মে তিনি সংসদে প্রথম বক্তৃতা প্রদান করেন এবং ১৭৯১-এর ৩০ সেপ্টেম্বরের মধ্যে অন্তত ৫০০ বার সংসদে তার মতামত ব্যক্ত করেন। তিনি সংবিধান সভার সদস্য ছিলেন। ১৭৯১ এর জুন থেকে আগস্ট ১৭৯২ পর্যন্ত তিনি জ্যাকোবিন ক্লাবে বক্তৃতা দেন ১০০ বার। তিনি ফ্রান্সকে যুদ্ধের পথ হতে ফেরাতে পারেননি। ১৭৯৩ সালের ২৭ জুলাই তিনি গণনিরাপত্তা কমিটির সদস্য হিসেবে যোগ দেন এবং ১৭৯৪ সালের ২৮ জুন থেকে গণনিরাপত্তা কমিটির সভায় যোগদান বন্ধ করে দেন। ২৭ জুলাই তার বিরোধীগোষ্ঠী তার বক্তৃতায় বাঁধা দেয়। বিশৃঙ্খলার ভেতরেই তাকে গ্রেপ্তারের আদেশ পাস হয়ে যায়।২৮ জুলাই ১৭৯৪ তাকে গিলোটিনে পাঠানো হয়প্রফুল্ল কুমার চক্রবর্তী; ফরাসি বিপ্লব; পশ্চিমবঙ্গ রাজ্য পুস্তক পর্ষদ, জানুয়ারি, ২০০০; পৃষ্ঠা-৪১৮-৪১৯।      তথ্যসূত্র  অতিরিক্ত পাঠ  Bienvenu, Richard, ed. The ninth of Thermidor: the fall of Robespierre (Oxford University Press, 1968)     Cobban, Alfred. "The Fundamental Ideas of Robespierre," English Historical Review Vol. 63, No. 246 (January 1948), pp. 29–51 JSTOR   Cobban, Alfred. "The Political Ideas of Maximilien Robespierre during the Period of the Convention," English Historical Review Vol. 61, No. 239 (January 1946), pp. 45–80 in JSTOR  বহিঃসংযোগ     An Introduction to the French Revolution and a Brief History of France (34 videos)  The Thermidorian Reaction (Part 1/2)  25. The Armies of the Revolution and Dumoriez's Betrayal  La Révolution française (film) by Richard T. Heffron (1989 dramatisation reflecting the official narrative of the Bicentenary commemorations: The French Revolution – Part 2 – English subtitles    বিষয়শ্রেণী:১৭৫৮-এ জন্ম বিষয়শ্রেণী:১৭৯৪-এ মৃত্যু বিষয়শ্রেণী:১৮শ শতাব্দীর ফরাসি লেখক বিষয়শ্রেণী:মৃত্যুদণ্ডপ্রাপ্ত বিপ্লবী বিষয়শ্রেণী:রাজতন্ত্র বিরোধী বিষয়শ্রেণী:নাস্তিকতার সমালোচক বিষয়শ্রেণী:অভ্যুত্থানে ক্ষমতাচ্যুত নেতা বিষয়শ্রেণী:রাজনৈতিক দার্শনিক বিষয়শ্রেণী:সামাজিক দার্শনিক
thumb|হাতানিয়া দোয়ানিয়া নদীর ওপর সেতু হাতানিয়া দোয়ানিয়া নদী হল ভারতের পশ্চিমবঙ্গ রাজ্যের একটি নদী। নদীটি দক্ষিণ চব্বিশ পরগণা জেলার সুন্দরবন এলাকায় অবস্থিত। বকখালি  যাওয়ার পথে এই নদীটি অতিক্রম করতে হয়। বর্তমানে নদীটির উপর ১.৫ কিলোমিটার দীর্ঘ হাতানিয়া দোয়ানিয়া সেতুর নির্মাণ চলছে। নদীটি  অতীত থেকেই বাংলাদেশের সঙ্গে জলপথে যোগাযোগের মধ্যম হিসাবে ব্যবহৃত হয়ে চলেছে।  প্রবাহ নদীটি মুড়ি গঙ্গা নদী থেকে উৎপন্ন হয় পশ্চিম থেকে পূর্বে প্রবাহিত হয় নামখানা অতিক্রম করে শেষে সপ্তমুখী নদীর সঙ্গে মিলিত হয়ে বঙ্গোপসাগরে পতিত হয়েছে।  তথ্যসূত্র  বিষয়শ্রেণী:পশ্চিমবঙ্গের নদী বিষয়শ্রেণী:সুন্দরবন
মারিয়া গ্যাব্রিয়েলা ইসলার (; জন্ম: ২১ এপ্রিল, ১৯৮৮) কারাবোবো এলাকার ভ্যালেন্সিয়ায় জন্মগ্রহণকারী ভেনেজুয়েলা’র ফ্যাশন মডেল ও সুন্দরী প্রতিযোগী। তিনি ২০১২ সালের মিস ভেনেজুয়েলা ও ২০১৩ সালের মিস ইউনিভার্স সুন্দরী প্রতিযোগিতায় জয়লাভ করেন। এছাড়াও, ঐ প্রতিযোগিতাগুলোর পূর্বে ২০১২ সালের মিস গুয়ারিকো প্রতিযোগিতায়ও মুকুটধারী হন।  বর্তমান মিস ইউনিভার্স পদবী ধারণকারী গ্যাব্রিয়েলা ইসলার রাশিয়ার মস্কোতে"Miss Universe to Come to Russia in 2013". themoscowtimes.com. The Moscow Times. June 17, 2013. Retrieved October 13, 2013. ৯ নভেম্বর, ২০১৩ তারিখে মিস ইউনিভার্স সংস্থা কর্তৃক সাংবার্ষিকভিত্তিতে আয়োজিত এ প্রতিযোগিতায় সাবেক মিস ইউনিভার্স অলিভিয়া কালপো’র কাছ থেকে এ মুকুট লাভ করেন। ৬ বৎসরের মধ্যে তিনি ভেনেজুয়েলার তৃতীয় সুন্দরী হিসেবে এ সৌভাগ্য অর্জন করেছেন।  ইসলার ভ্যালেন্সিয়ায় জন্মগ্রহণ করলেও শৈশবকাল থেকেই তিনি মারাকে এলাকায় বসবাস করছেন। সেখানেই তিনি পড়াশোনা করেন। ব্যবস্থাপনা ও মার্কেটিংয়ে স্নাতক ডিগ্রী অর্জন করেছেন তিনি।   সুন্দরী প্রতিযোগিতা   উচ্চতার অধিকারী ইসলার ভেনেজুয়েলার রাজধানী কারাকাসে অনুষ্ঠিত ২০১২ সালের জাতীয় সুন্দরী প্রতিযোগিতা মিস ভেনেজুয়েলায় অংশগ্রহণ করেন। ৩০ আগস্ট, ২০১২ তারিখে অনুষ্ঠিত এ প্রতিযোগিতায় তিনি বিজয়ী হন। মিস এলিগেন্স পুরস্কার প্রাপ্তির সাথে গুয়ারিকো’র নবম মিস ভেনেজুয়েলা বিজয়ী হন। এরফলে তিনি ভেনেজুযেলার পক্ষ থেকে ২০১৩ সালের মিস ইউনিভার্স প্রতিযোগিতায় অংশগ্রহণের সুযোগ পান। এছাড়াও মিস গুয়ারিকো প্রতিযোগিতার ২৪ প্রতিযোগীর অন্যতম হিসেবে শিরোপা লাভ করেন তিনি।  ৯ নভেম্বর, ২০১৩ তারিখে রাশিয়ার মস্কোতে মিস ইউনিভার্স প্রতিযোগিতা অনুষ্ঠিত হয়। এতে তিনি প্রতিযোগিতায় অবতীর্ণ হন ও মিস ইউনিভার্সের মুকুট লাভ করেন। মুকুট লাভের মাধ্যমে প্রতিযোগিতার ইতিহাসে সপ্তম ভেনেজুয়েলীয় হিসেবে ইসলার নিজের অবস্থান গড়েন ও দ্বিতীয় সর্বোচ্চ শিরোপাধারী দেশের সুন্দরী হিসেবে জায়গা করেন নেন। ইসলারের এ জয়টি ২০০৮ সালের পর তৃতীয় শিরোপা হিসেবে বিবেচিত হয়েছে।   তথ্যসূত্র    আরও দেখুন   মিস ওয়ার্ল্ড  মিস ইউনিভার্স  প্রতিযোগিতা  অলিভিয়া কালপো   বহিঃসংযোগ  Miss Venezuela Official Website Miss Venezuela La Nueva Era MB  বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:মিস ইউনিভার্স ২০১৩-এর প্রতিযোগী বিষয়শ্রেণী:ভেনেজুয়েলার নারী মডেল বিষয়শ্রেণী:ভেনেজুয়েলার সুন্দরী প্রতিযোগিতায় বিজয়ী বিষয়শ্রেণী:সুইস বংশোদ্ভূত ভেনেজুয়েলার মানুষ বিষয়শ্রেণী:জার্মান বংশোদ্ভূত ভেনেজুয়েলার মানুষ বিষয়শ্রেণী:মিস ইউনিভার্স বিজয়ী‎ বিষয়শ্রেণী:মারাকেইর ব্যক্তিত্ব বিষয়শ্রেণী:ভেনেজুয়েলীয় নারী মডেল বিষয়শ্রেণী:ভেনেজুয়েলীয় সুন্দরী প্রতিযোগিতা বিজয়ী
চট্টগ্রাম পল্লী বিদ্যুৎ সমিতি-৩ বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। চট্টগ্রাম পল্লী বিদ্যুৎ সমিতি-৩ চট্টগ্রাম বিভাগের চট্টগ্রাম জেলায় ৩টি জোনাল অফিস, ১টি সাব-জোনাল অফিস, ১টি এরিয়া অফিস এবং ১০টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। চট্টগ্রাম পল্লী বিদ্যুৎ সমিতি-৩ প্রতিষ্ঠিত হয় ২০০৫ সালের ২৭ জুন এবং বাণিজ্যিকভাবে বিদ্যুতায়িত হয় ২০০৫ সালের ১ জুলাই।   ইতিহাস  চট্টগ্রাম পল্লী বিদ্যুৎ সমিতি-৩ এর যাত্রা শুরু হয় ২০০৫ সালে। এ সমিতির অধীনে ৩টি উপজেলা, ৩৪টি ইউনিয়ন ও ২৯৭টি গ্রাম রয়েছে। এর সদর দপ্তর চট্টগ্রামের সীতাকুণ্ডে অবস্থিত।   জোনাল অফিসসমূহ  এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:  মীরসরাই জোনাল অফিস  হাটহাজারী জোনাল অফিস  বারইয়ারহাট জোনাল অফিস   সাব-জোনাল অফিসসমূহ   জাতীয় বিশেষ অর্থনৈতিক অঞ্চল সাব-জোনাল অফিস   এরিয়া অফিসসমূহ   কাটিরহাট এরিয়া অফিস   গ্রাহক সংখ্যা  চট্টগ্রাম পল্লী বিদ্যুৎ সমিতি-৩ এর প্রায় দুই লক্ষেরও অধিক আবাসিক গ্রাহক রয়েছে।   অন্যান্য তথ্য   মোট আয়তন: ১২১৮.১৮ বর্গকিলোমিটার  সিষ্টেম লস: ১১.৭১% (২০২৩-২৪, বার্ষিক)  উপকেন্দ্র: ১৩টি  সংযোগ প্রদানের হার: ১০০%   আরও দেখুন   বাংলাদেশ বিদ্যুৎ উন্নয়ন বোর্ড  ঢাকা বিদ্যুৎ বিতরণ কর্তৃপক্ষ   তথ্যসূত্র   বিষয়শ্রেণী:২০০৫-এ বাংলাদেশে প্রতিষ্ঠিত বিষয়শ্রেণী:বাংলাদেশের পল্লী বিদ্যুৎ সমিতি
শিলাহার রাজবংশ ছিল রাষ্ট্রকূট যুগে উত্তর ও দক্ষিণ কোঙ্কণ, অধুনা মুম্বই ও দক্ষিণ মহারাষ্ট্র (কোলহাপুর) অঞ্চলে প্রতিষ্ঠিত একটি রাজবংশ। এই রাজবংশ তিনটি শাখায় বিভক্ত হয়ে যায়। একটি শাখা উত্তর কোঙ্কণ এবং দ্বিতীয় শাখাটি দক্ষিণ কোঙ্কণ (৭৬৫ থেকে ১০২৯ খ্রিস্টাব্দ) রাজত্ব করত; তৃতীয় শাখাটি অধুনা মহারাষ্ট্রের কোলহাপুর, সাতারা ও বেলগাঁও জেলা অঞ্চলটি ৯৪০ থেকে ১২১৫ খ্রিস্টাব্দ পর্যন্ত শাসন করে এবং তারপর সেউণরা তাদের উৎখাত করে।  তথ্যসূত্র   গ্রন্থপঞ্জি     .  Written for The Bombay Gazetteer.                 বহিঃসংযোগ  Silver Coin of Shilaharas of Southern Maharashtra (Coinex 2006 - Souvenir)  বিষয়শ্রেণী:মুম্বইয়ের ইতিহাস বিষয়শ্রেণী:ভারতের রাজবংশ বিষয়শ্রেণী:হিন্দু রাজবংশ বিষয়শ্রেণী:শিলাহার রাজবংশ
প্যারাসিটামল একটি সুলভ ঔষধ যা সচরাচর জ্বর ও ব্যথা উপশমে সেবন করা হয়। এটি যুগপৎ 'অ্যানালজেসিক (ব্যথা নাশক)' এবং 'অ্যান্টিপাইরেটিক (জ্বর নাশক)' শ্রেণির ঔষধ; জলে সহজে দ্রবণীয়। এর অন্য নাম  অ্যাসিটামিনোফেন (acetaminophen )। প্যারাসিটামল আবিষ্কার হয় ১৮৭৭ সালে মতান্তরে ১৮৫২ সালে।  প্যারাসিটামল একটি জেনেরিক নাম এবং বিভিন্ন ঔষধ প্রস্তুতকারক প্রতিষ্ঠান নিজেদের নির্বাচিত নানা নামে প্যারাসিটামল উৎপাদন ও বাজারজাত করে, এই নাম গুলোকে 'ব্রান্ড নেম' বলে।   এটি দৈনিক সর্বোচ্চ ৪০০০ মিলিগ্রাম (৪ গ্রাম) পর্যন্ত গ্রহণ করা যায়। সাধারণত ৫০০ মিলিগ্রামের ট্যাবলেট বা ক্যাপলেট আকারে এটি বাজারজাত করা হয়। প্রাপ্ত বয়স্ক ব্যক্তির জন্য সর্বোচ্চ হার প্রতি বারে ১০০০ মিলিগ্রাম (১ গ্রাম)। প্যারাসিটামল একটি 'ওভার দি কাউন্টার মেডিসিন' অর্থাৎ ডাক্তারের চিকিৎসাপত্র ব্যতিরেকেই এটি কিনতে পাওয়া যায়। তাই অনেকে যখন-তখন অর্থাৎ সামান্য উপসর্গে প্যারাসিটামল গ্রহণ করে। সাধারণভাবে পার্শ্বপ্রতিক্রিয়াহীন হলেও অধিক ব্যবহার যকৃতের জন্য ক্ষতিকর। এমনকি লিভার সিরোসিসও হতে পারে। অ্যাসিটামিনোফেনে যাদের অ্যালার্জি বা সংবেদনশীলতা আছে তাদের এই ঔষধ গ্রহণ করা ঠিক নয়। কিডনি সমস্যা থাকলে বা মাদকাসক্ত হলে ডাক্তারের পরামর্শ ছাড়া প্যারাসিটামল সেবন করা নিষেধ। দীর্ঘ মেয়াদে প্যারাসিটামল সেবন করলে হৃৎপেশীর রক্তাভাবজনিত মৃত্যু ও স্ট্রোকের ঝুঁকি বাড়ে।দীর্ঘ মেয়াদে প্যারাসিটামল সেবনে বাড়ে হার্ট অ্যাটাক ও স্ট্রোকের ঝুঁকি: গবেষণা, ইত্তেফাক, ১০ ফেব্রুয়ারি ২০২২  এটি ট্যাবলেট, সিরাপ, সাসপেনশন ও সাপোজিটর ফর্মে পাওয়া যায়। অনেক ক্ষেত্রে প্যারাসিটামলের সঙ্গে ক্যাফেইন মিশিয়ে প্যারাসিটামল ট্যাবলেট প্রস্তুত করা হয়। এতে ব্যথানাশক ক্রিয়া বৃদ্ধি পায় অর্থাৎ ব্যথা নিরাময়ে দ্রুততর কাজ করে।   প্যারাসিটামলের সাধারণ পার্শ্ব প্রতিক্রিয়ার মধ্যে বমি বমি ভাব এবং পেটের নিচের অংশের ব্যথা অন্যতম। এই পার্শ্ব প্রতিক্রিয়া মূলত স্বল্প সময় ধরে প্যারাসিটামল গ্রহনের জন্য হয়ে থাকে। দীর্ঘ মেয়াদে প্যারাসিটামল গ্রহনের ফলে রক্তের হিমোগ্লোবিন কমে যেতে পারে।   তথ্যসূত্র   বহিঃসংযোগ   Paracetamol at Chemsynthesis  Paracetamol Information Centre  Paracetamol International Chemical Safety Cards  The Julius Axelrod Papers  FDA: Safe Use of Over-the-Counter Pain Relievers/Fever Reducers  FDA: Consumer Update "Acetaminophen and Liver Injury: Q and A for Consumers" (link)   FDA: Consumer Update "Acetaminophen and Liver Injury: Q and A for Consumers" (PDF)   U.S. National Library of Medicine: Drug Information Portal–Paracetamol  Acetaminophen bound to proteins in the Protein Data Bank  বিষয়শ্রেণী:ঔষধ প্রস্তুতি ও ব্যবহার বিজ্ঞান বিষয়শ্রেণী:ঔষধ বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ বিষয়শ্রেণী:ব্যথানাশক বিষয়শ্রেণী:হেপাটোটক্সিন বিষয়শ্রেণী:বালাইনাশক
দিলান ব্রোন (জন্ম: ১৯ জুন ১৯৯৫) হলেন তিউনিসিয়ার একজন পেশাদার ফুটবলার, যিনি বেলজীয় প্রো লিগ ক্লাব কেএএ খেন্ত এবং তিউনিসিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন সেন্ট্রাল মিডফিল্ডার। তিনি ফরাসির নিম্ন স্তরের লিগে এএস কানের হয়ে খেলেছেন।  আন্তর্জাতিক ক্যারিয়ার ২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।  তথ্যসূত্র  বহিঃসংযোগ  KAA Gent Profile   বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:তিউনিসীয় ফুটবলার বিষয়শ্রেণী:তিউনিসিয়ার আন্তর্জাতিক ফুটবলার বিষয়শ্রেণী:তিউনিসীয় বংশোদ্ভূত ফরাসি নাগরিক বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:লিগ ২-এর খেলোয়াড় বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:তিউনিসীয় প্রবাসী ফুটবলার বিষয়শ্রেণী:বেলজিয়ামে প্রবাসী ফুটবলার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:কান স্পোর্টস অ্যাসোসিয়েশনের খেলোয়াড় বিষয়শ্রেণী:ফুটবল ক্লাব মেসের খেলোয়াড় বিষয়শ্রেণী:শামোয়া নিয়র্তে ফুটবল ক্লাবের খেলোয়াড় বিষয়শ্রেণী:খেন্ট ফুটবল ক্লাবের খেলোয়াড় বিষয়শ্রেণী:২০১৯ আফ্রিকা কাপ অব নেশন্সের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:জার্মান বংশোদ্ভূত ফরাসি ব্যক্তি বিষয়শ্রেণী:লিগ ১-এর খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:উনিওনে স্পোর্তিভা সালের্নিতানা ১৯১৯-এর খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:সুইস সুপার লিগের খেলোয়াড় বিষয়শ্রেণী:সেরিয়ে বি-এর খেলোয়াড় বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:সারভেত ফুটবল ক্লাবের খেলোয়াড় বিষয়শ্রেণী:ফরাসি পুরুষ ফুটবলার
লেগ্স-ল্দান-র্দো-র্জে  () (১৪৫২-১৫৬৫) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন।  জন্ম ও পরিবার লেগ্স-ল্দান-র্দো-র্জে ১৪৫২ খ্রিষ্টাব্দে তিব্বতের ম্ঙ্গা'-রিস () অঞ্চলের গ্লো-বো () নামক শহরে জন্মগ্রহণ করেন। তার পিতার নাম ছিল 'জাম-দ্ব্যাংস-রিন-ছেন-র্গ্যাল-ম্ত্শান () এবং মাতার নাম ছিল খ্রোম-পা-র্গ্যান ()। তার সাতজন ভ্রাতার মধ্যে উল্লেখযোগ্য ছিলেন ম্ঙ্গা'-রিস-পান-ছেন-পে-মা-দ্বাং-র্গ্যাল () যিনি একজন বিখ্যাত গ্তের-স্তোন ছিলেন।  শিক্ষা লেগ্স-ল্দান-র্দো-র্জে শৈশবে তার মাতার কাছে শিক্ষালাভ করেন। তিনি তার পিতার নিকট গুহ্যগর্ভতন্ত্র সহ বেশ কিছু তন্ত্র সম্বন্ধে অধ্যয়ন করেন। এরপর তিনি তার ভ্রাতা ম্ঙ্গা'-রিস-পান-ছেন-পে-মা-দ্বাং-র্গ্যালকে সঙ্গে নিয়ে মধ্য তিব্বতের বিস্তীর্ণ অঞ্চলে যাত্রা করে বিভিন্ন সম্প্রদায়ের পন্ডিতের নিকট শিক্ষালাভ করেন। এই সময় তার উল্লেখযোগ্য শিক্ষক ছিলেন নাম-ম্খা'-শেস-রাব (), সাংস-র্গ্যাস-স্ক্যাব্স-পা (), রাব-'ব্যাম্স-পা-দ্কোন-ম্ছোগ-ব্সাম-গ্রুব () প্রভৃতি। তারা দুইজনে মিলে ব্সাম-য়াস বৌদ্ধবিহারে থাকাকালীন এ-বাম-ল্চোগ-স্গার () নামক একটি তান্ত্রিক সম্প্রদায়ের প্রতিষ্ঠা করেন। এরপর তারা নেপাল যাত্রা করে কাঠমান্ডু শহরের নিকটে য়াং-লা-শোদ () নামক গুহায় রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শান নামক বিখ্যাত গ্তের-স্তোনের শিষ্য শাক্য জাংপোর নিকট ব্যাং-গ্তের () বা উত্তর দিকের সম্পদ সম্বন্ধে অধ্যয়ন করেন। শাক্য জাংপো তাকে রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শানের পুনর্জন্ম রূপে চিহ্নিত করেন। এরপর বেশ কয়েক বছর সাধনার পর তিনি স্তেং-ছেন-ম্খান-পো () নামক পন্ডিতের নিকট মার্গফল ও বজ্রমালতন্ত্র সম্বন্ধে অধ্যয়ন করেন।  গ্রন্থ আবিষ্কার তিনি স্তাগ-ত্শাং () নামক স্থানে অবস্থিত একটি গুহা থেকে র্তা-ম্গ্রিন-স্রোগ-'ফ্রোগ-দ্রেগ্স-পা-জিল-ঙ্গোন () নামক হয়গ্রীব সাধনপদ্ধতির ওপর একখানি গ্রন্থ আবিষ্কার করেন। এরপর তিনি স্তোদ-লুং () নামক স্থানে র্দ্জোগ্স-ছেন-স্ন্যিং-পো-ব্স্দুস-পা () নামক অতিযোগ তত্ত্বের ওপর একটি গ্রন্থ এবং ফ্যাগ-ছেন-সেম্স-ক্যি-মে-লোং () নামক মহামুদ্রা তত্ত্বের ওপর একটি গ্রন্থ আবিষ্কার করেন। এছাড়া তিনি 'ত্শো-র্গ্যাল-ফুগ () নামক স্থানে গ্নাস-ব্দাগ-স্ক্যিন-ম্থিং-মা'ই-স্গ্রুব-স্কোর () নামক গ্রন্থ এবং ব্ক্রা-ব্জাং () নামক স্থানে অবস্থিত র্নাম-'জোম্স () মন্দিরে ব্কা'-ব্র্গ্যাদ-রাং-শার-গি-ছা-লাগ () নামক গ্রন্থ আবিষ্কার করেন।  শিষ্য লেগ্স-ল্দান-র্দো-র্জের সর্বাপেক্ষা উল্লেখযোগ্য শিষ্য ছিলেন ব্ক্রা-শিস-স্তোব্স-র্গ্যাল (), যাকে তিনি তার ভ্রাতা ম্ঙ্গা'-রিস-পান-ছেন-পে-মা-দ্বাং-র্গ্যালর পুনর্জন্ম রূপে চিহ্নিত করেছিলেন। তার অন্যান্য উল্লেখযোগ্য শিষ্য ছিলেন তার পুত্র পে-মা-ছোস-র্গ্যাল (), কুন-ম্খ্যেন-পে-মা-দ্কার-পো নামক চতুর্থ র্গ্যাল-দ্বাং-'ব্রুগ-পা, গাস-গ্সার-'জাম-দ্ব্যাংস-ম্খ্যেন-ব্র্ত্সে'ই-দ্বাং-ফ্যুগ () নামক ঝ্বা-লু বৌদ্ধবিহারের প্রধান, নাম-ম্খা'-ব্র্গ্যা-স্ব্যিন () নামক দ্বিতীয় য়োল-মো-স্প্রুল-স্কু () প্রভৃতি।  তথ্যসূত্র  বিষয়শ্রেণী:গ্তের-স্তোন বিষয়শ্রেণী:১৪৫২-এ জন্ম বিষয়শ্রেণী:১৫৬৫-এ মৃত্যু বিষয়শ্রেণী:দোর্জে দ্রাক রিগদ্জিন ছেনপো